L'oronimo A Talayeta ye un caso de diminutivo toponimico en aragonés formau en relación a la Talaya de Tormos. Una talaya ye en orografía un punto prou alto y vistable que permite posar-ie un puesto de vichilancia d'os terrenos d'arredol. L'arabismo talaya creyó muitos toponimos en tiempos d'a reconquiesta de la val d'Ebro y Sistema Iberico, o que ixampló dimpués o significau orichinal de "torraza situada en alto" a lo d'"altaria bien vistable en o terreno".